เห็นด้วยเปิดประเทศรับนักท่องเที่ยว 1 พฤศจิกายนนี้ ขับเคลื่อน GDP ประเทศ
นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ กล่าวว่า จากสถานการณ์การแพร่ระบาดโควิด-19 ส่งผลกระทบต่อการท่องเที่ยว ซึ่งก่อนเกิดวิกฤติโควิด-19 ตัวเลขจากการท่องเที่ยวสูงถึงร้อยละ 11 ของ GDP แต่ปัจจุบันลดเหลือเพียงร้อยละ 1 เท่านั้น ขณะที่ตัวเลขการส่งออกจากร้อยละ 45 เพิ่มเป็นร้อยละ 51 จึงถือว่าการส่งออกเป็นตัวขับเคลื่อนเศรษฐกิจในขณะนี้ แต่หากเปิดประเทศในวันที่ 1 พฤศจิกายนนี้ตามแถลงการณ์ของนายกรัฐมนตรี ก็เป็นโอกาสที่นักท่องเที่ยวต่างชาติจะกลับเข้ามามากขึ้น ภายใต้เงื่อนไขการควบคุมและดูแลสถานการณ์โควิด-19 อย่างเข้มงวด ซึ่งก็จะช่วยให้ GDP ของประเทศเพิ่มขึ้นด้วยส่วนการประเมินและควบคุมสถานการณ์โควิด-19 ในภาพรวม เหมาะสมที่จะเปิดประเทศหรือไม่นั้น นานจุรินทร์ กล่าวว่า เป็นหน้าที่ของกระทรวงสาธารณสุข จากการประเมินเบื้องต้นสถานการณ์ก็ค่อยๆ ดีขึ้น ดังนั้นมองว่าการแก้ปัญหาโควิด-19 และเศรษฐกิจ ควรดำเนินการควบคู่กันไป นายกรัฐมนตรีจึงต้องรับตัดสินใจดำเนินการต่างๆอย่างสมดุล เพื่อให้เกิดผลกระทบน้อยที่สุด จึงเห็นว่าสมควรที่จะเปิดประเทศในวันที่ 1 พฤศจิกายน ให้นักท่องเที่ยวเข้ามาโดยลดเงื่อนไขและข้อจำกัดต่างๆ